Den Vest-Sjællandske Avis, 1822-06-15
Det synes ikke at blive til Alvor med Rømningen af Moldau og Valachiet. Endnu den 15de Mai var ikke Bucharest og den 17de Jasy ikke rømmet. Den Østerrigske Jagttager meedeeler os Efterretninger fra Bucharest, som naae til den 22de Mai, og kan heller ikke fortælle os andet end at de Asiatiske Tropper forlade Fyrstendømmerne. Forresten søger den at giøre den saa godt som den kan, og fortæller at Tropperne slet ikke have begaaet nogen Excesser paa Tilbagetouren. J en gandske anden Tone tale de Petersborgske Aviser, og berette meget om alle de Grusomheder, som Tyrkerne begaae i Fyrstendømmerne, og en Journal som udkommer i Moskau taler endog om at Engelske Officerer ere ansatte ved det Artillerie, som følger med den store Tyrkiske Armee der rykker frem mod Donau. Lord Strangford skal paa nye have forespurgt hvorledes det forholder sig mod Fyrstendommernes Rømning, og truet Reis Effendi at han vilde selv vende sig til Sultanen. Der meldes nu ogsaa i et privat Brev fra Vien; at Ministeren skal have indgivet en nye meget allvorlig Note til Divanet. Forresten har man i Constantinopel holdet offentlig Auction over de fangne Chioteres Fruentimmer og Børn. – Man siger, at den Russiske Keiser vil oppebie hvad der bliver af med Romningen inden han vil fatte nogen bestemt Beslutning, men et Fransk Blad synes med Føie at bemærke, at Romningen ikke er Hovedbetingelsen, ved det Russiske Ultmarum. Rusland, har ikke opstillet saa frygtelige Stridskræfter blot af denne Aarsag; men den har forlangt Garantier til Grækernes Fordeel, men imedens Underhandlingerne have varet hvilke Voldsomheder og Grusomheder ere der ikke blevne begaaede? Hvorfra vil Sultanen faae Skatte nok til at godtgjøre alt det der er bleven ødelagt, og hvorledes ville vel Grækenlands Fæstninger kunne rumme alle de Tropper, som ville blive fornødne for at skaffe de Christne Sikkerhed for at den dem lovede Amnestie ogsaa bliver holdet. – J det Franske Blad Qvotidienne har man derfore ogsaa lagt en udførlig Fredsplan, som skal gaae ud paa at der oprettes en Græsk Republik af Morea og Øerne, at Bosnien, Valachiet og Moldau skulde blive uafhængige Fyrstendommer og at de allierede Magter skulle hielpe Sultanen til at holde Styr paa sine Janischarer. – Det Rygte er almindeligt i det Østerrigske, at Ministeren for de udenlandske Anliggender i St. Petersborg, Greven af Nesfeirode forventes med det første til Vien, med en Mission fra sin Keiser. – Den Russiske Keiser forlader St. Petersborg den 28de Mai; men ventes igien der tilbage den 14de Junii. – Det Russiske Laan som er aabnet i London finder der ikke mange Liebhavere. Man har desuden i England Urven i Blodet; thi da man den 1ste Junii havde det Rygte i City at de Russiske Tropper vare gaaede over Pruth, virkede det strax meget skadeligt paa Statspapirerne. Ved den store Fest, som nyelig blev givet i Londen til Fordeel for de ulykkelige Jrlændere, havde Hs. Majestæt befalet, at der ingen Pladser skulle indrettes for Hertugen og Hertuginden og Prinsesse Sophia af Glotester, eller for Hertugen af Susser, hvilke høie Personer derfore ikke vare indbudte til Festen. Rygtet vedvarer i England, at Hs. Majestæt har ifinde at formæle sig. Deres Høiheder, Prins Christian og Gemahlinde bievaanede den 2den Juni den store Cavallerie mønstring paa Hundslovhede. - Underhuset har den 3die Juni antaget den nye Pensions Bill, den nye Kornbill og Nedsættelsen i Saltskatten. Ministerier seer sig nødsaget til at lette Skatterne saameget som mueligt, da megen Misfornøielse yttrer sig hos Landmændene, og Jdeen om en Parlamentsreform rødfæster sig bestandig mere hos dem. - 60,000 Pd. Sterling. skulle allerede være indsamlede til de ulykkelige Jrlændere.